**WIIPURI – YHDISTYS RY.** Jäsenkirje 1/2023

Käpylänkuja 1 A, 00610 HELSINKI 30.4.2023

Sähköposti: wiipuri-yhdistys.ry@elisanet.fi

Kotisivut: [www.viipuri.net](http://www.viipuri.net)

Facebook-ryhmä: Wiipuri-Yhdistys ry

Instagram: wiipuri\_yhdistys.ry

**Hyvät Wiipuri-Yhdistyksen jäsenet**

Toivon, että teillä on vuosi 2023 alkanut hyvin! Yhdistys kokoontui hiljattain vuosikokoukseensa ja valitsi uudeksi puheenjohtajaksi allekirjoittaneen. Käytänkin samalla mahdollisuuden esittää lyhyt tervehdykseni teille, jotka ette olleet paikalla. Tätä kirjettä kirjoittaessani vietetään vappua erilaisin traditioin ympäri Suomea. Toivotankin siis samalla hyvää vappua!

Kevätkausi on toimintansa osalta hyvässä vauhdissa ja kerhotoiminta, kuten toteutuneet teekutsut sekä vierailu taidemuseoissa ovat olleet jälleen jäseniä hyvin mukaansa houkuttelevia ja yhteishenkeämme nostattavia! Kiitos niistä järjestämässä olleille vastuuhenkilöille

Syyskauden tapahtumista kerromme tarkemmin loppukesällä lähetettävässä jäsenkirjeessä. Tapahtumasuunnittelu on jo hyvässä käynnissä joten kuulemme mieluusti jäsenistön toiveita ja ajatuksia tulevasta!

Toivottavasti mahdollisimman moni teistä on jo tutustunut sekä uudistuneisiin verkkosivuihimme, että Facebook ja Instagram ryhmiimme. Jatkossa verkkosivuilla on aina ajantasainen tapahtumakalenteri ja hyödyllistä informaatiota. Käykää siis tutustumassa!

**Kevätkauden kerhotoiminta ja jäsentapahtumat**

**Kerhotoiminta käynnistyi tammikuussa**

Wiipuri-Yhdistyksen kerho käynnisti toimintansa maanantaina tammikuun 16. päivänä klo 12.00. Sen jälkeen Kerho kokoontuu pääsääntöisesti joka toinen maanantai klo 12 Wiipuri-salissa. Pian on kuitenkin kesätauon aika!

Kerho on avoin kaikille jäsenillemme ja toivotamme kaikki kerhotoiminnasta kiinnostuneet uudet jäsenet mukaan! Tulkaa tutustumaan kerhon toimintaan ja toisiin jäseniin. Kerhon puheenjohtajana toimii Matti Lepistö p. 040 021 6161.

**Jäsentapahtumat kevätkaudella**

**Toukokuu**

**Sunnuntaina 7.5. klo 13 Hautausmaatoimikunnan järjestämä esitelmätilaisuus Wiipuri-salissa.**

Tilaisuuden teemana on ” Viipurin hautausmaat suomalaisena aikana – yleiskatsaus ja historia”. Leena Repo, joka on asiantuntijana pitkään tutkinut hautausmaita, kertoo monipuolisesti ja kiinnostavasti Viipurin hautausmaista hautausmaatutkimuksien pohjalta.

Tilaisuus tullaan striimaamaan, joten siihen voi osallistua myös etänä netin kautta.

Tilaisuudessa on kahvitarjoilu.

**Lauantaina 13.5. klo 13 opastettu vierailu Suomenlinnassa Sotamuseossa ja sukellusvene Vesikossa**.

Sotamuseon kokonaisuus käsittää tällä hetkellä kolme kohdetta: Sotamuseon Maneesin, Tykistömaneesin sekä sukellusvene Vesikon. Sotamuseon kokoelmaa on kerätty pitkään ja se on Suomen laajin sotahistoriaan liittyvä kokoelma.

**Museovierailu ja opastus on osanottajille maksuton**, mutta lauttamaksun jokainen maksaa itse.

Kokoonnumme klo 12:15 lautan lähtöpaikalle. Lautta lähtee Kauppatorilta, torin itälaidalta, Presidentin Linnan kohdalta kello 12:30. Suomenlinnaan saa tulla aikaisemminkin kiertelemään, **mutta kierros museolla alkaa kello 13:00. Lautta** on osa kaupunki­liikennettä, ja lautalla kelpaavat kaikki HSL:n liput. Kertaliput ostetaan etukäteen esimerkiksi lähtölaiturin lippu­automaatista.

Ilmoittautuminen etukäteen s-posti 8.5. mennessä jouni.sutela@gmail.com tai p. 045 1636576 (huom. numero muuttunut aiemmin ilmoitetusta)

Tilaa kierrokselle on vielä hyvin joten ota kaverisikin mukaan!

**Sunnuntaina 21.05. klo 13 Wiipuri-Yhdistys ry. ja Wiipurin Soitannollinen Kerho järjestää: Keväinen kahvikonsertti Wiipuri-salissa**

Ohjelmassa iloista karjalaista musiikkia sekä kahvit! Tapahtumaan ovat tervetulleita kaikki musiikin ystävät. Konserttiin on 10 euron maksu, joka sisältää kahvituksen (maksutapoina käteinen ja MobilePay). Kuuntelun ohessa, konsertissa on mahdollista myös tanssahdella, joten muistathan ottaa tanssikengät ja tanssiparisi mukaan!

**Kesäkuu**

**10.06. klo. 11:00 Wiipuri-Yhdistys osallistuu Oodi Karjalalle tapahtumaan.**

Tapahtumaan kannattaa lähteä sankoin joukoin mukaan, vaikka ei yhdistyksen esittelypisteelle ehtisikään toiminnastamme kertomaan. Päivän ohjelmassa on tietoiskuja, karjalan kieltä ja murteita, Musiikkia, laulua ja soittoa sekä paljon muuta!

Tapahtumapaikka on Helsingin keskuskirjasto Oodi ja tapahtuma on maksuton!

**Lisäksi jäsenistöllemme on tarjolla tapahtumaa, muiden yhdistysten puolelta!**

**Karjalan klubi:**

* **29.5.23 klo 18 Töölön kirjaston Mika Waltari-salissa esitelmä:**

Suomen itärajan ajankohtaisista toimista, kenraalimajuri Matti Sarasmaa Rajavartiolaitos.

Tilaisuus on avoin. Kerro siis tuttavillesikin!

Töölön kirjaston osoite: Topeliuksenkatu 6, Helsinki

* **KESÄRETKI LAPPEENRANTAAN**LÄHTÖ 10.6.2023 Helsinki klo 9,00 Kiasman edestä

PALUU Helsinkiin n. klo 20-21 (aika ei kovin tarkka)

HINTA: 135 e (jos museokortti 130 e)

Hintaan sisältyy: Bussikuljetus, kiertoajelu, opastukset, sisäänpääsymaksut ja lounas

SISÄLLÖSTÄ: Tutustuminen mm. Etelä-Karjalan taidemuseoon, jossa on Viipurin Taiteen ystäväin kokoelma sekä Etelä-Karjalan museoon, jossa mm. Juha Lankisen aikanaan suunnittelema Viipurin pienoismalli. Lounas: ravintola Nautilus klo 16.00

ILMOITTAUTUMISET ja tiedustelut

Pekka Lehtonen

plehtonen1@elisanet.fi

p. 040-5463806

Toivotaan ilmoittautumista hyvissä ajoin ennen määräpäiviä, jotta nähdään matkan kysyntä. EPÄVIRALLINEN, SITOUTUMATON TOIVOMUS 1.5.2023 MENNESSÄ.

”Virallinen” ilmoittautuminen 15.5.2023 mennessä allergia- yms ilmoituksin.

**Lahden Torkkelin kilta**

* **Kesäretki Mikkeliin 7.6**, mm. Päämajamuseossa ja Sodan ja Rauhan keskus Muistissa. Wiipuri-Yhdistyksen jäseniä mahtuu mukaan!
Lähtö on Lahdesta ke 7.6. klo 8 (aamujunilla ehtii!) Mikäli kiinnostuit, ota yhteys allekirjoittaneeseen ja saat tarkemmat tiedot.

**Viipurin lauluveikot**

* Serenadi mestarit 12.5.2023 klo 19:00
Karjalatalo, Käpylänkuja 1, Helsinki
Liput 20 euroa saatavilla osoitteesta: [lauluveikot.tapahtumiin.fi](http://lauluveikot.tapahtumiin.fi/)
* Terveiset Wiipuri-Yhdistyksen jäsenille:
jos joku (kirkonkirjojen mukaan) miespuolinen jäsenenne epäilee omaavansa laulutaitoja, kannattaa tulla yrittämään koelaulua - eihän sitä koskaan tiedä.

**Uusi hallitus ja yhteydenpito jäsenkuntaan**

Uusi hallitus: Petteri Paavolainen (varapuheenjohtaja), Merja Hanski (sihteeri), Pertti Alhola, Jorma Koistinen, Mikko Mäntyniemi, Jarkko Peltola (tapahtumatyöryhmän puheenjohtaja), Tarja Ranta sekä Jouni Sutela (puheenjohtaja).

Lopuksi lyhyesti itsestäni: olen 29-vuotias, maanpuolustuksen parissa työskentelevä helsinkiläinen, mutta kotoisin Kymijoen itäpuolelta Myllykoskelta. Tällä hetkellä työskentelen ruotsinkielisen yksikön johtajana Uudenmaan aluetoimistolla. Perheeseeni kuuluu avopuoliso ja suomenajokoira.

Olen ottanut vastaan hyvin voivan yhdistyksen puheenjohtajuuden, mutta jatkossakin meidän tulee verkostoitua samanhenkisten järjestöjen kanssa, kehittää jäsenhankintaa mielenkiintoisen toimintamme kautta ja tärkeimpänä Vaalia Viipurin perintöä sekä turvata sen säilyminen maakunnassamme, myös tulevilla vuosikymmenillä. Tähän tarvitaan kaikkien panosta!

Karjala-lehden pitäisi ilmestyä pian kaikille Liiton jäsenille sekä lehden näytenumeron tilanneille. Mikäli lehden säännöllistä julkaisua jatketaan, otamme myös sen tiedotuskanavaksemme. Tällä hetkellä tehokkaaseen viestintään on käytettävissä sähköposti, kotisivut ja omat Facebook-sivut. Siksi muistakaa pitää sähköpostiosoitteet ajan tasalla, vierailla Wiipuri-Yhdistyksen kotisivuilla ja liittyä Wiipuri-Yhdistys ry:n omaan Facebook-ryhmään.

**Nähdään keväisissä tapahtumissa!**

**Hallituksen puolesta,**

**Jouni Sutela**